title: Vykonávacie nariadenie Komisie (EÚ) č. 1399/2013 z  18. decembra 2013 , ktorým sa do Registra chránených označení pôvodu a chránených zemepisných označení zapisuje názov [Antep Baklavası/Gaziantep Baklavası (CHZO)]

text:
               21.12.2013

               SK

               Úradný vestník Európskej únie

               L 349/58

         VYKONÁVACIE NARIADENIE KOMISIE (EÚ) č. 1399/2013
   z 18. decembra 2013,
   ktorým sa do Registra chránených označení pôvodu a chránených zemepisných označení zapisuje názov [Antep Baklavası/Gaziantep Baklavası (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Žiadosť obchodnej komory Gaziantep Sanayi Odasi o zápis názvu „Antep Baklavası“/„Gaziantep Baklavası“ do registra bola v súlade s článkom 50 ods. 2 písm. a) nariadenia (EÚ) č. 1151/2012 uverejnená v Úradnom vestníku Európskej únie
                   (2).

               (2)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Antep Baklavası“/„Gaziantep Baklavası“ sa musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 18. decembra 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ C 229, 8.8.2013, s. 43.

      PRÍLOHA
      Poľnohospodárske výrobky a potraviny uvedené v bode I prílohy I k nariadeniu (EÚ) č. 1151/2012:

         Trieda 2.4.   Chlieb, pečivo, koláčiky, cukrárske výrobky, sušienky a ostatný pekársky tovar

      TURECKO
      Antep Baklavası/Gaziantep Baklavası (CHZO)


title: Vykonávacie nariadenie Komisie (EÚ) č. 976/2014 z  15. septembra 2014 , ktorým sa rozširuje konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike na dovoz určitých mierne upravených riedkych sieťovín zo sklenených vláken tiež s pôvodom v Čínskej ľudovej republike

text:
               16.9.2014

               SK

               Úradný vestník Európskej únie

               L 274/13

         VYKONÁVACIE NARIADENIE KOMISIE (EÚ) č. 976/2014
   z 15. septembra 2014,
   ktorým sa rozširuje konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike na dovoz určitých mierne upravených riedkych sieťovín zo sklenených vláken tiež s pôvodom v Čínskej ľudovej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1225/2009 z 30. novembra 2009 o ochrane pred dumpingovými dovozmi z krajín, ktoré nie sú členmi Európskeho spoločenstva (1) (ďalej len „základné nariadenie“), a najmä na jeho článok 13,
   keďže:
   1.   POSTUP

   1.1.   Existujúce opatrenia

               (1)

               V auguste 2011 Rada uložila vykonávacím nariadením Rady (EÚ) č. 791/2011 (2) konečné antidumpingové clo v rozsahu od 48,4 % do 62,9 % na dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, ktoré sú v súčasnosti zaradené pod číselné znaky KN ex 7019 51 00 a ex 7019 59 00 (ďalej len „príslušný výrobok“), s pôvodom v Čínskej ľudovej republike. Tieto opatrenia sa budú ďalej označovať ako „platné opatrenia“ a prešetrovanie, ktoré viedlo k týmto platným opatreniam, sa bude ďalej označovať ako „pôvodné prešetrovanie“.

               (2)

               V júli 2012 po prešetrovaní zameranom na obchádzanie antidumpinových opatrení v súlade s článkom 13 základného nariadenia Rada rozšírila vykonávacím nariadením (EÚ) č. 672/2012 (3) platné opatrenia na clo uplatniteľné pre všetky ostatné spoločnosti na dovoz príslušného výrobku odosielaného z Malajzie, bez ohľadu na to, či má alebo nemá deklarovaný pôvod v Malajzii.

               (3)

               V januári 2013 po prešetrovaní zameranom na obchádzanie antidumpinových opatrení v súlade s článkom 13 základného nariadenia Rada rozšírila vykonávacím nariadením (EÚ) č. 21/2013 (4) platné opatrenia na clo uplatniteľné pre všetky ostatné spoločnosti na dovoz príslušného výrobku odosielaného z Taiwanu a Thajska, bez ohľadu na to, či má alebo nemá deklarovaný pôvod na Taiwane a v Thajsku.

               (4)

               V decembri 2013 po prešetrovaní zameranom na obchádzanie antidumpinových opatrení v súlade s článkom 13 základného nariadenia Rada rozšírila vykonávacím nariadením (EÚ) č. 1371/2013 (5) platné opatrenia na clo uplatniteľné pre všetky ostatné spoločnosti na dovoz príslušného výrobku odosielaného z Indie a Indonézie, bez ohľadu na to, či má alebo nemá deklarovaný pôvod v Indii a Indonézii.

         1.2.   Žiadosť

               (5)

               Európskej komisii (ďalej len „Komisia“) bola v novembri 2013 doručená žiadosť podľa článku 13 ods. 3 a článku 14 ods. 5 základného nariadenia o prešetrenie možného obchádzania antidumpingových opatrení uložených na dovoz určitých riedkych sieťovín zo sklenených vláken s pôvodom v Čínskej ľudovej republike prostredníctvom dovozu určitých mierne upravených riedkych sieťovín zo sklenených vláken s pôvodom v Čínskej ľudovej republike a o zavedenie registrácie takéhoto dovozu.

               (6)

               Žiadosť podali štyri spoločnosti: Saint-Gobain Adfors CZ s. r. o., Tolnatext Fonalfeldolgozo, Valmieras „Stikla Skiedra“ AS a Vitrulan Technical Textiles GmbH, štyria výrobcovia určitých riedkych sieťovín zo sklenených vláken v Únii.

               (7)

               Žiadosť obsahovala dostatočné dôkazy prima facie o tom, že antidumpingové opatrenia na dovoz určitých riedkych sieťovín zo sklenených vláken s pôvodom v Čínskej ľudovej republike sa obchádzajú dovozom určitých mierne upravených výrobkov s pôvodom v Čínskej ľudovej republike, ktoré obsahujú v hmotnosti viac „prameňov“ (rovings) než „priadzí“ (yarns), a preto sú deklarované v rámci číselného znaku KN ex 7019 40 00 nepodliehajúcemu clu.

         1.3.   Začatie konania

               (8)

               Po konzultácii s poradným výborom Komisia uznala, že existujú dostatočné dôkazy prima facie na začatie konania podľa článku 13 ods. 3 a článku 14 ods. 5 základného nariadenia a nariadením (EÚ) č. 1356/2013 (6) (ďalej len „nariadenie o začatí konania“) začala konanie o možnom obchádzaní antidumpingových opatrení uložených na dovoz určitých riedkych sieťovín zo sklenených vláken s pôvodom v Čínskej ľudovej republike a tak isto nariadila colným orgánom, aby od 19. decembra 2013 registrovali dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, ktoré sú v súčasnosti zaradené pod číselný znak KN ex 7019 40 00 (kódy TARIC 7019400011, 7019400021 a 7019400050) do Únie.

         1.4.   Príslušný výrobok a výrobok, ktorý je predmetom prešetrovania

               (9)

               Príslušný výrobok je rovnaký ako výrobok vymedzený v rámci pôvodného prešetrovania, konkrétne ide o riedke sieťoviny zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, okrem kotúčov zo sklenených vláken, s pôvodom v Čínskej ľudovej republike (ďalej len „ČĽR“), ktoré sú v súčasnosti zaradené pod číselné znaky KN ex 7019 51 00 a ex 7019 59 00, ktoré obsahujú v hmotnosti viac „prameňov“ než „priadzí“.

               (10)

               Výrobok, ktorý je predmetom prešetrovania, konkrétne výrobok, ktorý sa údajne používa na obchádzanie pôvodných opatrení, je rovnaký ako výrobok vymedzený v odôvodnení 8, obsahuje však v hmotnosti viac „prameňov“ než „priadzí“.

         1.5.   Prešetrovanie a strany, ktorých sa prešetrovanie týka

               (11)

               Po začatí prešetrovania Komisia oficiálne upovedomila orgány ČĽR a známym vyvážajúcim výrobcom v ČĽR a dovozcom do Únie, o ktorých je známe, že sa ich prešetrovanie týka, poslala dotazníky. Zainteresované strany dostali možnosť prihlásiť sa a písomne vyjadriť svoje stanoviská a požiadať o vypočutie v lehote stanovenej v nariadení o začatí prešetrovania. Všetky strany boli upozornené na skutočnosť, že odmietnutie spolupráce môže viesť k uplatneniu článku 18 základného nariadenia, a teda k vyvodeniu záverov na základe dostupných skutočností.

               (12)

               Žiadny čínsky výrobca sa neprihlásil a nepožiadal o oslobodenie od možného rozšírenia súčasných ciel alebo neuviedol žiadne skutočnosti týkajúce sa prešetrovania.

               (13)

               Združenie európskych spracovateľov plastov uviedlo, že k výsledkom prešetrovania má neutrálny postoj. Ďalšie zúčastnené strany ako napríklad neprepojení dovozcovia a používatelia neuviedli žiadne skutočnosti týkajúce sa prešetrovania.

               (14)

               Komisia vykonala prešetrenie na mieste v priestoroch spolupracujúceho výrobcu v Únii podávajúceho sťažnosť, spoločnosti Saint-Gobain Adfors CZ s. r. o., Česká republika.

         1.6.   Prešetrovanie a vykazované obdobia

               (15)

               Obdobie prešetrovania bolo stanovené od 1. apríla 2010 do 30. septembra 2013 (ďalej len „OP“) s cieľom prešetriť údajnú zmenu v štruktúre obchodu. Vykazované obdobie sa vzťahovalo na obdobie od 1. októbra 2012 do 30. septembra 2013 s cieľom prešetriť, či sa dovoz uskutočňoval za nižšie ceny, ako je cena nespôsobujúca ujmu stanovená v prešetrovaní, ktoré viedlo k existujúcim opatreniam.

         2.   VÝSLEDKY PREŠETROVANIA

   2.1.   Všeobecné úvahy

               (16)

               Podľa článku 13 ods. 1 základného nariadenia sa posúdenie existencie možných praktík obchádzania uskutočnilo postupnou analýzou týchto skutočností: 1. či došlo k zmene štruktúry obchodu medzi ČĽR a Úniou; 2. či táto zmena vyplýva z praxe, procesu alebo z činností, pre ktoré neexistuje iná dostatočne náležitá príčina ani ekonomické opodstatnenie ako uloženie cla; 3. či existovali dôkazy o ujme alebo o oslabovaní nápravných účinkov cla z hľadiska cien a/alebo množstiev výrobku, ktorý je predmetom prešetrovania a 4. či existovali dôkazy o dumpingu vo vzťahu k normálnym hodnotám, ktoré boli predtým stanovené v súvislosti s podobným výrobkom, v prípade potreby v súlade s ustanoveniami článku 2 základného nariadenia.

         2.2.   Mierna úprava a základné vlastnosti

               (17)

               Prešetrovanie ukázalo, že výrobkom, ktorý je predmetom preskúmania, sú riedke sieťoviny zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, s pôvodom v ČĽR, ktoré obsahujú v hmotnosti viac „prameňov“ než „priadzí“. „Pramene“ a „priadze“ sú tvorené zoskupením jedného alebo viacerých dlhých (súvislých) pásov zo sklenených vlákien. Podľa vysvetliviek k Harmonizovanému systému hlavný rozdiel medzi „prameňmi“ a „priadzami“ spočíva v tom, že zoskupenie „prameňov“ je voľné s minimálnym zákrutom alebo bez zákrutu (menej ako 5 zákrutov na meter), zatiaľ čo zoskupenie „priadzí“ má hustejší zákrut s viac ako 5 zákrutmi na meter. Výrobok, ktorý údajne obchádza opatrenia, je v podstate ten istý výrobok ako príslušný výrobok, ale obsahuje v hmotnosti viac „prameňov“ než „priadzí“, a preto ho možno deklarovať v rámci číselného znaku KN ex 7019 40 00 nepodliehajúcemu clu, zatiaľ čo príslušný výrobok obsahuje v hmotnosti viac „priadzí“ než „prameňov“ a v súčasnosti je zaradený pod číselné znaky KN ex 7019 51 00 a ex 7019 59 00. V mnohých prípadoch nie je rozdiel medzi týmito dvoma výrobkami viditeľný a správny číselný znak sa dá stanoviť len laboratórnymi skúškami.

               (18)

               Prešetrovaním sa nezistil žiadny rozdiel vo výrobnom postupe výrobku, ktorý je predmetom prešetrovania, a príslušného výrobku okrem rozdielneho hmotnostného pomeru „prameňov“ a „priadzí“, ktoré sú použité v každom z výrobkov. Spolupracujúci výrobca podávajúci sťažnosť okrem toho potvrdil, že pokiaľ ide o suroviny, výrobné náklady na výrobok, ktorý je predmetom prešetrovania, sú podobné výrobným nákladom na príslušný výrobok, avšak výroba výrobku, ktorý je predmetom prešetrovania, je časovo náročnejšia, pretože výrobné stroje sa musia prevádzkovať pomalšie. Z toho vyplýva, že vyvážajúci výrobcovia nemajú z výroby výrobku, ktorý je predmetom prešetrovania, žiadnu inú hospodársku výhodu ako vyhýbanie sa platným opatreniam. Okrem toho sa zistilo, že potom, ako boli 17. februára 2011 nariadením Komisie (EÚ) č. 138/2011 (7) uložené dočasné opatrenia, prešli niektorí používatelia príslušného výrobku na výrobok, ktorý je predmetom prešetrovania, z čoho vyplýva, že používatelia nevnímajú podstatný rozdiel medzi príslušným výrobkom a výrobkom, ktorý je predmetom prešetrovania.

               (19)

               Ako sa uvádza v odôvodnení 15 dočasného antidumpingového nariadenia, obidva výrobky sa vyrábajú s rôznymi veľkosťami oka a v rôznej hmotnosti na meter štvorcový a používajú sa väčšinou ako spevňovací materiál v stavebníctve (pri vonkajšej tepelnej izolácii, spevňovaní mramoru/dlažby, oprave stien).

               (20)

               Žiaden čínsky vývozca ani žiadna zo zúčastnených strán tieto závery nespochybnili.

               (21)

               Záverom teda je, že výrobok, ktorý je predmetom prešetrovania, je v porovnaní s príslušným výrobkom len mierne upravený a dovážaný bez akéhokoľvek iného ekonomického opodstatnenia okrem obchádzania platných antidumpingových ciel.

         2.3.   Zmena v štruktúre obchodu

               (22)

               Vzhľadom na to, že čínski vývozcovia nespolupracovali, zistenia v rámci prešetrovania vychádzali z informácií obsiahnutých v sťažnosti a boli overené a doplnené podľa informácií uvedených v obchodnej databáze Eurostatu Comext.

               (23)

               Príslušný výrobok sa deklaruje pod číselnými znakmi KN ex 7019 51 00 a ex 7019 59 00 a výrobok, ktorý je predmetom prešetrovania, sa deklaruje pod číselným znakom KN 7019 40 00. Všetky tieto číselné znaky KN sú široké a vzťahujú sa na mnoho iných výrobkov, ktoré sa líšia od príslušného výrobku aj od výrobku, ktorý je predmetom prešetrovania.

               (24)

               Je treba poznamenať, že výrobok, ktorý je premetom prešetrovania, sa deklaruje pod číselným znakom KN ex 7019 40 00, ktorý sa vzťahuje aj na ostatné výrobky s názvom „tkaniny z prameňov“, ktoré sa používajú najmä v priemysle spracovania plastov na výrobu špičkových kompozitných materiálov, ktoré sa používajú v automobilovom, lodiarskom a leteckom priemysle a pri výrobe listov veterných turbín. Zmeny v štruktúre obchodu výrobku, ktorý je predmetom prešetrovania, teda nebolo možné na trhu Únie nijako priamo prešetriť. Naopak, bolo nutné vychádzať z dostupných skutočností.

               (25)

               V období rokov 2010 – 2013 v dôsledku dlhodobého negatívneho vývoja na trhu zasiahlo priemysel spracovania plastov v Únii zatváranie prevádzok a výrazné znižovanie výrobnej kapacity. Dôsledkom toho malo byť zníženie dovozu výrobkov v rámci číselného znaku KN ex 7019 40 00, avšak ako vidno v tabuľke 1, došlo k opačnej situácii. Dovoz takýchto výrobkov klesol len v roku 2011 a v roku 2012 a počas vykazovaného obdobia vzrástol. Tento abnormálny vývoj naznačuje, že existoval iný dôvod zvýšenia dovozu v rámci tohto číselného znaku.

                  Tabuľka 1

                  Vývoj dovozu výrobku, ktorý je predmetom prešetrovania, a príslušného výrobku s pôvodom v ČĽR

                           Celkový dovoz na trh EÚ (m2)

                           2010

                           2011

                           2012

                           Vykazované obdobie
                           (1.10.2012 – 30.9.2013)

                           číselný znak KN 7019 40 00
                           (vrátane výrobku, ktorý je predmetom prešetrovania)

                           118 702 857

                           67 954 286

                           109 676 429

                           120 453 571

                           číselné znaky KN 7019 51 00, 7019 59 00, pre ktoré boli uložené opatrenia (8)

                           (vrátane príslušného výrobku)

                           383 759 571

                           195 440 571

                           101 987 143

                           77 862 714

               (26)

               Ďalšie preskúmanie tendencií na trhu Únie odhalilo, že v štyroch členských štátoch (Holandsko, Lotyšsko, Slovensko a Slovinsko) došlo k významnému zvýšeniu dovozu v rámci číselného znaku KN 7019 40 00, ktorý nemožno vysvetliť vlastnou potrebou týchto krajín, nakoľko tieto krajiny nedisponujú významným priemyslom spracovania plastov. Pokiaľ ide o vykazované obdobie, dovoz v rámci číselného znaku KN ex 7019 40 00 do týchto štyroch krajín predstavoval 32 % z celkového dovozu do Únie v rámci tohto znaku.

               (27)

               Ako je uvedené v tabuľke 2, pred uložením pôvodného cla v roku 2011 bol objem dovozu v rámci číselného znaku KN 7019 40 00 do týchto krajín malý a v roku 2012 a vo vykazovanom období, teda krátko potom, ako boli uložené antidumpingové opatrenia, došlo k významnému nárastu tohto dovozu.

               (28)

               Nárast dovozu uvedený v tabuľke poukazuje na zmenu v štruktúre obchodu, ku ktorej došlo po uložení opatrení.

                  Tabuľka 2

                  Vývoj dovozu výrobku, ktorý je predmetom prešetrovania, s pôvodom v ČĽR do Holandska, Lotyšska, na Slovensko a do Slovinska

                           Celkový dovoz do Holandska, Lotyšska, na Slovensko a do Slovinska

                           2010

                           2011

                           2012

                           Vykazované obdobie
                           (1.10.2012 – 30.9.2013)

                           číselný znak KN 7019 40 00
                           (vrátane výrobku, ktorý je predmetom prešetrovania)

                           2 427 857

                           6 934 285

                           46 680 000

                           39 018 571

                           číselné znaky KN 7019 51 00, 7019 59 00, pre ktoré boli uložené opatrenia (9)

                           (vrátane príslušného výrobku)

                           59 469 857

                           47 970 857

                           14 711 285

                           15 857 142

      Záver o zmene v štruktúre obchodu

               (29)

               Na základe dostupných skutočností možno konštatovať, že celkový nárast dovozu výrobku, ktorý je predmetom prešetrovania, po uložení antidumpingových opatrení a súbežné zníženie dovozu príslušného výrobku predstavujú významnú zmenu v štruktúre obchodu.

         2.4.   Povaha praktík obchádzania a neexistencia dostatočne náležitej príčiny alebo iné ekonomické opodstatnenie

               (30)

               V súlade s článkom 13 ods. 1 základného nariadenia musí zmena v štruktúre obchodu vychádzať z praxe, procesu alebo činnosti, pre ktorú neexistuje iná dostatočne náležitá príčina alebo iné ekonomické opodstatnenie okrem uloženia cla.

               (31)

               Príslušný výrobok aj výrobok, ktorý je predmetom prešetrovania, sa zvyčajne používajú ako spevňovací materiál v stavebníctve (pri vonkajšej tepelnej izolácii, spevňovaní mramoru/dlažby, oprave stien) a koncoví používatelia oboch výrobkov sú rovnakí. Malá zmena výrobku, ktorý je predmetom vyšetrovania, nespôsobuje žiadnu rozdielnu podstatnú vlastnosť príslušného výrobku. Neexistujú ani rozdiely medzi cenami týchto výrobkov na trhu Únie.

               (32)

               Prešetrovaním sa neobjasnila žiadna iná náležitá príčina alebo iné ekonomické opodstatnenie dovozu výrobku, ktorý je predmetom prešetrovania, okrem vyhýbania sa plateniu platného cla na dovoz príslušného výrobku.

               (33)

               Dospelo sa preto k záveru, že keďže neexistuje žiadna iná náležitá príčina alebo iné ekonomické opodstatnenie v zmysle článku 13 ods. 1 tretej vety základného nariadenia k zmene v štruktúre obchodu medzi ČĽR a Úniou došlo v dôsledku uloženia platných opatrení.

         2.5.   Oslabenie nápravných účinkov cla z hľadiska cien a/alebo množstiev podobného výrobku

               (34)

               Na posúdenie toho, či sa dovozom výrobku, ktorý je predmetom prešetrovania, oslabili nápravné účinky platných opatrení z hľadiska množstiev a cien, sa použili údaje, ktoré poskytli výrobcovia podávajúci sťažnosť a tie boli overené a doplnené podľa informácií uvedených v obchodnej databáze Eurostatu Comext.

               (35)

               Nárast dovozu výrobku, ktorý je predmetom prešetrovania, z ČĽR bol od uloženia dočasných opatrení z hľadiska množstva značný.

               (36)

               Z porovnania úrovne odstránenia ujmy stanovenej v pôvodnom nariadení s váženou priemernou vývoznou cenou vyplynulo, že dochádzalo k značnému predaju pod cenu. Dospelo sa preto k záveru, že nápravné účinky platných opatrení sú oslabené ako z hľadiska množstva, tak aj z hľadiska cien.

         2.6.   Dôkazy o dumpingu vo vzťahu k normálnej hodnote, ktorá bola stanovená pre podobný výrobok

               (37)

               Napokon sa v súlade s článkom 13 ods. 1 základného nariadenia skúmalo, či existujú dôkazy o dumpingu vo vzťahu k normálnej hodnote stanovenej pri pôvodnom prešetrovaní.

               (38)

               V rámci pôvodného prešetrovania bola normálna hodnota stanovená na základe cien v Kanade, ktorá sa počas tohto zisťovania považovala za vhodnú analogickú krajinu s trhovým hospodárstvom pre ČĽR. V súlade s článkom 13 ods. 1 základného nariadenia sa pokladalo za vhodné použiť normálnu hodnotu, ktorá bola stanovená v pôvodnom prešetrovaní.

               (39)

               Vzhľadom na to, že žiadny čínsky výrobca výrobku, ktorý je predmetom prešetrovania, nespolupracoval, boli vývozné ceny výrobku, ktorý je predmetom prešetrovania, založené na dostupných informáciách, t. z. na priemernej vývoznej cene výrobku, ktorý je predmetom prešetrovania, počas vykazovaného obdobia, ako sa uvádza v databáze Comext a v tabuľke 3.

               (40)

               V pôvodnom vyšetrovaní sa ako analogická krajina použila Kanada. Normálna hodnota, ktorá sa použila pre výpočet dumpingu v prípade príslušného výrobku, sa pohybovala medzi 0,168 EUR/m2 a 0,257 EUR/m2. V pôvodnom prešetrovaní bola priemerná normálna hodnota 0,193 EUR/m2.

               (41)

               V súlade s článkom 2 ods. 11 a ods. 12 základného nariadenia sa dumping stanovil porovnaním príslušných priemerných normálnych hodnôt podľa typu výrobku stanovených v pôvodnom nariadení so zodpovedajúcimi priemernými vývoznými cenami výrobku, ktorý je predmetom prešetrovania, počas vykazovaného obdobia, vyjadrený ako percentuálny podiel ceny CIF na hranici Únie pred preclením. Toto porovnanie preukázalo existenciu dumpingu.

                  Tabuľka 3

                  Priemerné dovozné ceny výrobku, ktorý je predmetom prešetrovania, deklarovaného v rámci číselného znaku KN ex 7019 40 00 s pôvodom v Číne, v EUR/m2

                           Priemerné dovozné ceny výrobku, ktorý je predmetom prešetrovania, deklarovaného v rámci číselného znaku KN ex 7019 40 00 (EUR/m2)

                           2010

                           2011

                           2012

                           Vykazované obdobie
                           (1.10.2012 – 30.9.2013)

                           CIF (10) (všetky členské štáty)

                           0,159

                           0,173

                           0,166

                           0,147

                           CIF (10) (Holandsko, Lotyšsko, Slovensko a Slovinsko)

                           0,194

                           0,104

                           0,097

                           0,061

         3.   ŽIADOSTI O OSLOBODENIE

               (42)

               Keďže po začatí konania sa neprihlásila žiadna zúčastnená strana, nebola podaná žiadna žiadosť o oslobodenie od možného rozšírenia opatrení v súlade s článkom 13 ods. 4 základného nariadenia.

               (43)

               Bez toho, aby bol dotknutý článok 11 ods. 3 základného nariadenia, čínski vyvážajúci výrobcovia, ktorí sa neprihlásili v tomto konaní a nevyvážali výrobok, ktorý je predmetom prešetrovania, do Únie počas vykazovacieho obdobia a ktorí zamýšľajú podať žiadosť o oslobodenie od rozšíreného antidumpingového cla podľa článku 11 ods. 4 a článku 13 ods. 4 základného nariadenia, budú musieť vyplniť dotazník, aby Komisia mohla posúdiť, či takéto oslobodenie možno udeliť. Toto oslobodenie sa môže udeliť po vyhodnotení situácie na trhu, výrobnej kapacity a miery využitia kapacity, obstarávania a predaja, ako aj pravdepodobnosti pokračovania praktík, pre ktoré neexistuje žiadny dostatočný dôvod ani hospodárske opodstatnenie, a dôkazov o dumpingu. Komisia zvyčajne vykoná aj overovaciu návštevu priamo na mieste. Žiadosť by sa mala adresovať Komisii so všetkými relevantnými informáciami najmä v súvislosti s každou zmenou činností spoločnosti, ktoré sú spojené s výrobou a predajom.

               (44)

               Komisia po porade s poradným výborom navrhne zodpovedajúcu zmenu platných rozšírených opatrení v tých prípadoch, v ktorých je udelené odôvodnené oslobodenie. Každá udelená výnimka sa bude následne monitorovať, aby sa zabezpečil súlad s podmienkami stanovenými v oslobodení.

         4.   OPATRENIA

               (45)

               Vzhľadom na vyššie uvedené sa dospelo k záveru, že konečné antidumpingové clo uložené na dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, okrem kotúčov zo sklenených vláken, ktoré sú v súčasnosti zaradené pod číselnými znakmi KN ex 7019 51 00 a ex 7019 59 00, s pôvodom v ČĽR sa obchádzalo dovozom určitých mierne upravených výrobkov, ktoré sú v súčasnosti zaradené pod číselný znak KN ex 7019 40 00, s pôvodom v ČĽR.

               (46)

               V súlade s prvou vetou článku 13 ods. 1 základného nariadenia by platné antidumpingové opatrenia týkajúce sa dovozu príslušného výrobku s pôvodom v ČĽR mali byť rozšírené na dovoz výrobku, ktorý je predmetom prešetrovania.

               (47)

               Podľa článkov 13 ods. 3 a 14 ods. 5 základného nariadenia, ktorými sa stanovuje, že akékoľvek rozšírené opatrenia sa uplatnia na registrovaný dovoz od dátumu registrácie, by sa antidumpingové clo malo vyberať za celý dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, okrem kotúčov zo sklenených vláken, s pôvodom v ČĽR, ktoré sú v súčasnosti zaradené pod číselným znakom KN ex 7019 40 00 (kódy TARIC 7019400011, 7019400021 a 7019400050), ktoré boli pri dovoze do Únie zaregistrované v súlade s nariadením o začatí prešetrovania.

         5.   ZVEREJNENIE

               (48)

               Všetky zúčastnené strany boli informované o základných skutočnostiach a úvahách, ktoré viedli k uvedeným záverom, a boli vyzvané, aby predložili pripomienky. Neboli predložené žiadne argumenty, ktoré by viedli k zmene záverov.

               (49)

               Opatrenia stanovené v tomto nariadení sú v súlade so stanoviskom výboru zriadeného podľa článku 15 ods. 1 základného nariadenia,

         PRIJALA TOTO NARIADENIE:
   Článok 1
   1.   Konečné antidumpingové clo uložené vykonávacím nariadením (EÚ) č. 791/2011 na dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, v súčasnosti zaradených pod číselné znaky KN ex 7019 51 00 a ex 7019 59 00, s pôvodom v Čínskej ľudovej republike sa týmto rozširuje na dovoz riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, v súčasnosti zaradených pod číselný znak KN ex 7019 40 00 (kódy TARIC 7019400011, 7019400021 a 7019400050), s pôvodom v Čínskej ľudovej republike.
   2.   Sadzba konečného antidumpingového cla uplatniteľná na čistú cenu na hranici Únie pred preclením je pre výrobok opísaný v odseku 1, ktorý vyrobili uvedené spoločnosti, takáto:

               Spoločnosť

               Clo (%)

               Doplnkový kód TARIC

               Yuyao Mingda Fiberglass Co., Ltd

               62,9

               B006

               Grand Composite Co., Ltd a jej prepojená spoločnosť Ningbo Grand Fiberglass Co., Ltd

               48,4

               B007

               Yuyao Feitian Fiberglass Co., Ltd

               60,7

               B122

               Spoločnosti uvedené v prílohe I k vykonávaciemu nariadeniu (EÚ) č. 791/2011

               57,7

               B008

               Všetky ostatné spoločnosti

               62,9

               B999

         3.   Uplatnenie individuálnych colných sadzieb stanovených pre spoločnosti uvedené v odseku 2 je podmienené predložením platnej obchodnej faktúry, ktorá spĺňa požiadavky stanovené v prílohe II k vykonávaciemu nariadeniu (EÚ) č. 791/2011, colným orgánom. V prípade nepredloženia takejto faktúry sa uplatní colná sadzba vzťahujúca sa na všetky ostatné spoločnosti.
   4.   Ak nie je stanovené inak, použijú sa platné colné predpisy.
   Článok 2
   Clo sa vyberá za dovoz registrovaný v súlade s článkom 2 vykonávacieho nariadenia (EÚ) č. 1356/2012 a článkom 13 ods. 3 a článkom 14 ods. 5 nariadenia (ES) č. 1225/2009 v rámci dovozu riedkych sieťovín zo sklenených vláken s veľkosťou oka väčšou ako 1,8 mm na dĺžku i na šírku a s hmotnosťou väčšou ako 35 g/m2, s vylúčením kotúčov zo sklenených vláken, ktoré sú v súčasnosti zaradené pod číselný znak KN ex 7019 40 00 (kódy TARIC 7019400011, 7019400021 a 7019400050), s pôvodom v Čínskej ľudovej republike do Únie.
   Článok 3
   Colným orgánom sa týmto nariaďuje, aby ukončili registráciu dovozu, ktorá sa zaviedla v súlade s článkom 2 nariadenia (EÚ) č. 1356/2013.
   Článok 4
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 15. septembra 2014

            Za Komisiu

            predseda

         José Manuel BARROSO

      (1)  Ú. v. EÚ L 343, 22.12.2009, s. 51.

      (2)  Vykonávacie nariadenie Rady (EÚ) č. 791/2011 z 3. augusta 2011, ktorým sa ukladá konečné antidumpingové clo a s konečnou platnosťou vyberá dočasné clo uložené na dovoz určitých riedkych sieťovín zo sklenených vláken s pôvodom v Čínskej ľudovej republike (Ú. v. EÚ L 204, 9.8.2011, s. 1).

      (3)  Vykonávacie nariadenie Rady (EÚ) č. 672/2012 zo 16. júla 2012, ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných z Malajzie bez ohľadu na to, či sú deklarované ako výrobky s pôvodom v Malajzii, alebo nie (Ú. v. EÚ L 196, 24.7.2012, s. 1).

      (4)  Vykonávacie nariadenie Rady (EÚ) č. 21/2013 z 10. januára 2013, ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklených vláken zasielaných z Taiwanu a Thajska bez ohľadu na to, či sú deklarované ako výrobky s pôvodom v Taiwane a Thajsku, alebo nie (Ú. v. EÚ L 11, 16.1.2013, s. 1).

      (5)  Vykonávacie nariadenie Rady (EÚ) č. 1371/2013 zo 16. decembra 2013, ktorým sa konečné antidumpingové clo uložené vykonávacím nariadením (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike rozširuje na dovoz určitých riedkych sieťovín zo sklenených vláken zasielaných z Indie a Indonézie bez ohľadu na to, či sú deklarované ako výrobky s pôvodom v Indii a Indonézii alebo nie (Ú. v. EÚ L 346, 20.12.2013, s. 20).

      (6)  Nariadenie Komisie (EÚ) č. 1356/2013 zo 17. decembra 2013, ktorým sa začína prešetrovanie týkajúce sa možného obchádzania antidumpingových opatrení uložených vykonávacím nariadením Rady (EÚ) č. 791/2011 na dovoz určitých riedkych sieťovín zo sklenených vláken s pôvodom v Čínskej ľudovej republike prostredníctvom dovozu určitých mierne upravených riedkych sieťovín zo sklenených vláken s pôvodom v Čínskej ľudovej republike a ktorým sa zavádza povinnosť registrácie takéhoto dovozu (Ú. v. EÚ L 341, 18.12.2013, s. 43).

      (7)  Nariadenie Komisie (EÚ) č. 138/2011 zo 16. februára 2011, ktorým sa ukladá dočasné antidumpingové clo na dovoz určitých riedkych sieťovín zo sklenených vláken s pôvodom v Čínskej ľudovej republike (Ú. v. EÚ L 43, 17.2.2011, s. 9).

      (8)  V roku 2011 boli dočasné opatrenia uložené 18. februára a konečné opatrenia 9. augusta.

      (9)  V roku 2011 boli dočasné opatrenia uložené 18. februára a konečné opatrenia 9. augusta.

      (10)  Zdroj: Comext.
   Objem sa v štatistike Comext vykazuje v metrických tonách a podľa konverzného koeficientu sa prevádza na metre štvorcové: 1 m2 = 0,14 kg


title: Vykonávacie nariadenie Komisie (EÚ) č. 177/2014 z  25. februára 2014 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               26.2.2014

               SK

               Úradný vestník Európskej únie

               L 56/14

      VYKONÁVACIE NARIADENIE KOMISIE (EÚ) č. 177/2014
   z 25. februára 2014,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. februára 2014

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  54,8

                  TN

                  89,3

                  TR

                  94,9

                  ZZ

                  79,7

                  0707 00 05

                  EG

                  182,1

                  MA

                  114,7

                  TR

                  156,9

                  ZZ

                  151,2

                  0709 91 00

                  EG

                  72,9

                  ZZ

                  72,9

                  0709 93 10

                  MA

                  30,9

                  TR

                  103,5

                  ZZ

                  67,2

                  0805 10 20

                  EG

                  42,7

                  IL

                  66,1

                  MA

                  47,6

                  TN

                  49,7

                  TR

                  67,5

                  ZA

                  63,5

                  ZZ

                  56,2

                  0805 20 10

                  IL

                  123,3

                  MA

                  99,2

                  TR

                  110,6

                  ZZ

                  111,0

                  0805 20 30, 0805 20 50, 0805 20 70, 0805 20 90

                  EG

                  29,2

                  IL

                  139,2

                  JM

                  106,9

                  MA

                  114,3

                  TR

                  67,4

                  US

                  120,6

                  ZZ

                  96,3

                  0805 50 10

                  EG

                  57,3

                  TR

                  67,2

                  ZZ

                  62,3

                  0808 10 80

                  CN

                  113,4

                  MK

                  30,8

                  US

                  176,8

                  ZZ

                  107,0

                  0808 30 90

                  AR

                  137,3

                  CL

                  199,6

                  CN

                  66,7

                  TR

                  136,4

                  US

                  120,7

                  ZA

                  109,8

                  ZZ

                  128,4

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Rady (EÚ) č. 46/2014 z  20. januára 2014 , ktorým sa vykonáva nariadenie (ES) č. 765/2006 o reštriktívnych opatreniach voči Bielorusku

text:
               21.1.2014

               SK

               Úradný vestník Európskej únie

               L 16/3

      VYKONÁVACIE NARIADENIE RADY (EÚ) č. 46/2014
   z 20. januára 2014,
   ktorým sa vykonáva nariadenie (ES) č. 765/2006 o reštriktívnych opatreniach voči Bielorusku
   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 765/2006 (1), a najmä na jeho článok 8a ods. 1 a 3,
   keďže:

               (1)

               Rada 18. mája 2006 prijala nariadenie (ES) č. 765/2006.

               (2)

               Rada sa domnieva, že dôvody zaradenia jednej osoby na zoznam uvedené v prílohe I k nariadeniu (ES) č. 765/2006 by sa mali upraviť.

               (3)

               Príloha I k nariadeniu (ES) č. 765/2006 by sa preto mala zodpovedajúcim spôsobom zmeniť,

         PRIJALA TOTO NARIADENIE:
   Článok 1
   Príloha I k nariadeniu (ES) č. 765/2006 sa mení tak, ako sa uvádza v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      V Bruseli 20. januára 2014

            Za Radu

            predsedníčka

         C. ASHTON

      (1)  Nariadenie Rady (ES) č. 765/2006 z 18. mája 2006 o reštriktívnych opatreniach voči Bielorusku (Ú. v. EÚ L 134, 20.5.2006, s. 1).

      PRÍLOHA
      V prílohe I k nariadeniu (ES) č. 765/2006 sa záznam č. 210 nahrádza takto:

                     „Priezvisko a meno Prepis z bieloruštiny do angličtiny Prepis z ruštiny do angličtiny

                     Priezvisko a meno (v bieloruštine)

                     Priezvisko a meno (v ruštine)

                     Identifikačné údaje

                     Odôvodnenie zaradenia na zoznam

                     210.

                     Ternavsky, Anatoly Andreevich
                     (Ternavski, Anatoli Andreevich;
                     Ternavskiy,
                     Anatoly
                     Andreyevich)

                     ТЕРНАВСКИЙ, Анатолий Андрэевiч

                     ТЕРНАВСКИЙ, Анатолий, Андреевич

                     Dátum narodenia: 1950
                     Miesto narodenia: Doneck, Ukrajina

                     Osoba blízka rodinným príslušníkom prezidenta Lukašenka. Jeho spoločnosť Univest-M je sponzorom prezidentovho športového klubu a do mája 2011 zamestnávala prezidentovu nevestu.
                     Poskytuje podporu režimu, najmä finančne, a to platbami spoločnosti Univest-M bieloruskému ministerstvu vnútorných vecí, bieloruskej (štátnej) televíznej a rozhlasovej spoločnosti a odborovému zväzu poslaneckej snemovne Národného zhromaždenia.
                     Profituje z režimu vďaka rozsiahlym obchodným aktivitám v Bielorusku. Spoločnosť Univest-M vlastní dcérsku spoločnosť – FLCC, ktorá je popredným operátorom v sektore nafty a uhľovodíkov. Spoločnosť Univest-M je tiež jednou z najväčších developerských spoločností a spoločností s nehnuteľnosťami v Bielorusku. Obchodné aktivity v tomto rozsahu by v Bielorusku neboli možné bez súhlasu Lukašenkovho režimu.
                     Ternavsky prostredníctvom spoločnosti Univest-M sponzoruje viaceré športové kluby, čo prispieva k jeho dobrým vzťahom s prezidentom Lukašenkom.“


title: Vykonávacie nariadenie Komisie (EÚ) č. 533/2011 z  31. mája 2011 , ktorým sa do Registra chránených označení pôvodu a chránených zemepisných označení zapisuje názov [Chorizo de Cantimpalos (CHZO)]

text:
               1.6.2011

               SK

               Úradný vestník Európskej únie

               L 146/11

         VYKONÁVACIE NARIADENIE KOMISIE (EÚ) č. 533/2011
   z 31. mája 2011,
   ktorým sa do Registra chránených označení pôvodu a chránených zemepisných označení zapisuje názov [Chorizo de Cantimpalos (CHZO)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom nariadenia (ES) č. 510/2006 bola žiadosť o zápis názvu „Chorizo de Cantimpalos“ do registra, ktorú predložilo Španielsko, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 31. mája 2011

            Za Komisiu v mene predsedu

         Dacian CIOLOŞ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 265, 30.9.2010, s. 23.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.2.   Mäsové výrobky (tepelne spracované, solené, údené atď.)

      ŠPANIELSKO
      Chorizo de Cantimpalos (CHZO)


title: Vykonávacie nariadenie Komisie (EÚ) č. 1050/2013 z  28. októbra 2013 , ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               29.10.2013

               SK

               Úradný vestník Európskej únie

               L 285/6

         VYKONÁVACIE NARIADENIE KOMISIE (EÚ) č. 1050/2013
   z 28. októbra 2013,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 28. októbra 2013

            Za Komisiu v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 157, 15.6.2011, s. 1.

      PRÍLOHA
      Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  AL

                  53,3

                  MA

                  44,5

                  MK

                  32,3

                  ZZ

                  43,4

                  0707 00 05

                  MK

                  46,1

                  TR

                  147,7

                  ZZ

                  96,9

                  0709 93 10

                  TR

                  151,2

                  ZZ

                  151,2

                  0805 50 10

                  AR

                  12,9

                  CL

                  77,5

                  IL

                  100,2

                  TR

                  80,0

                  ZA

                  56,7

                  ZZ

                  65,5

                  0806 10 10

                  BR

                  234,0

                  TR

                  170,1

                  ZZ

                  202,1

                  0808 10 80

                  CL

                  167,7

                  IL

                  85,8

                  NZ

                  204,6

                  US

                  154,3

                  ZA

                  125,3

                  ZZ

                  147,5

                  0808 30 90

                  CN

                  52,7

                  TR

                  129,9

                  US

                  165,9

                  ZZ

                  116,2

         (1)  Nomenklatúra krajín stanovená nariadením Komisie (ES) č. 1833/2006 (Ú. v. EÚ L 354, 14.12.2006, s. 19). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 428/2012 z  22. mája 2012 , ktorým sa mení a dopĺňa nariadenie Komisie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov

text:
               23.5.2012

               SK

               Úradný vestník Európskej únie

               L 132/10

         VYKONÁVACIE NARIADENIE KOMISIE (EÚ) č. 428/2012
   z 22. mája 2012,
   ktorým sa mení a dopĺňa nariadenie Komisie (ES) č. 607/2009, ktorým sa ustanovujú určité podrobné pravidlá vykonávania nariadenia Rady (ES) č. 479/2008, pokiaľ ide o chránené označenia pôvodu a zemepisné označenia, tradičné pojmy, označovanie a obchodnú úpravu určitých vinárskych výrobkov
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1234/2007 z 22. októbra 2007 o vytvorení spoločnej organizácie poľnohospodárskych trhov a o osobitných ustanoveniach pre určité poľnohospodárske výrobky (nariadenie o jednotnej spoločnej organizácii trhov) (1), a najmä na jeho článok 121 prvý odsek písm. m) v spojení s jeho článkom 4,
   keďže:

               (1)

               Spojené štáty americké požiadali v súlade s dohodou medzi Európskym spoločenstvom a Spojenými štátmi americkými o obchode s vínom (2), aby sa názov tohto štátu uviedol v časti B prílohy XV k nariadeniu Komisie (ES) č. 607/2009 (3) v stĺpci, v ktorom sa uvádzajú krajiny, ktoré môžu používať názov jednej z odrôd muštového hrozna, ktoré sa môžu uvádzať na etikete vín v súlade s článkom 62 ods. 4 daného nariadenia. Po overení, že podmienky stanovené v článku 62 ods. 1 písm. b) a článku 62 ods. 4 daného nariadenia sú splnené, by sa Spojené štáty americké mali zapísať do príslušného stĺpca danej prílohy pri názve odrody muštového hrozna, na ktorú sa táto žiadosť vzťahuje.

               (2)

               Nariadenie (ES) č. 607/2009 by sa preto malo zodpovedajúcim spôsobom zmeniť a doplniť.

               (3)

               Opatrenia stanovené v tomto nariadení sú v súlade so stanoviskom Riadiaceho výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V časti B prílohy XV k nariadeniu (ES) č. 607/2009 sa riadok 58 nahrádza takto:

                  „58

                  Vermentino di Gallura (IT)
                  Vermentino di Sardegna (IT)

                     Vermentino

                     Taliansko, Austrália, Spojené štáty americké“

   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 22. mája 2012

            Za Komisiu

            predseda

         José Manuel BARROSO

      (1)  Ú. v. EÚ L 299, 16.11.2007, s. 1.

      (2)  Ú. v. EÚ L 87, 24.3.2006, s. 2.

      (3)  Ú. v. EÚ L 193, 24.7.2009, s. 60.


title: Vykonávacie nariadenie Komisie (EÚ) č. 1030/2012 z  26. októbra 2012 , ktorým sa do Registra chránených označení pôvodu a chránených zemepisných označení zapisuje názov [Isle of Man Queenies (CHOP)]

text:
               8.11.2012

               SK

               Úradný vestník Európskej únie

               L 308/1

         VYKONÁVACIE NARIADENIE KOMISIE (EÚ) č. 1030/2012
   z 26. októbra 2012,
   ktorým sa do Registra chránených označení pôvodu a chránených zemepisných označení zapisuje názov [Isle of Man Queenies (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (1), a najmä na jeho článok 7 ods. 4 prvý pododsek,
   keďže:

               (1)

               V súlade s článkom 6 ods. 2 prvým pododsekom nariadenia (ES) č. 510/2006 bola žiadosť o zápis názvu „Isle of Man Queenies“ do registra, ktorú predložilo Spojené kráľovstvo, uverejnená v Úradnom vestníku Európskej únie
                   (2).

               (2)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, tento názov sa teda musí zapísať do registra,

         PRIJALA TOTO NARIADENIE:
   Článok 1
   Názov uvedený v prílohe k tomuto nariadeniu sa zapisuje do registra.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 26. októbra 2012

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 93, 31.3.2006, s. 12.

      (2)  Ú. v. EÚ C 38, 11.2.2012, s. 32.

      PRÍLOHA
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.7.   Čerstvé ryby, mäkkýše, kôrovce a výrobky z nich

      SPOJENÉ KRÁĽOVSTVO
      Isle of Man Queenies (CHOP)


title: Vykonávacie nariadenie Komisie (EÚ) 2015/650 z 24. apríla 2015, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               25.4.2015

               SK

               Úradný vestník Európskej únie

               L 107/21

         VYKONÁVACIE NARIADENIE KOMISIE (EÚ) 2015/650
   z 24. apríla 2015,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 24. apríla 2015

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  MA

                  89,6

                  TN

                  464,3

                  TR

                  94,0

                  ZZ

                  216,0

                  0707 00 05

                  AL

                  67,1

                  EG

                  191,6

                  MA

                  176,1

                  TR

                  125,6

                  ZZ

                  140,1

                  0709 91 00

                  TR

                  209,1

                  ZZ

                  209,1

                  0709 93 10

                  MA

                  121,8

                  TR

                  142,8

                  ZZ

                  132,3

                  0805 10 20

                  EG

                  50,8

                  IL

                  60,6

                  MA

                  58,5

                  TN

                  55,7

                  TR

                  70,3

                  ZZ

                  59,2

                  0805 50 10

                  BO

                  97,3

                  TR

                  68,6

                  ZZ

                  83,0

                  0808 10 80

                  AR

                  87,8

                  BR

                  96,1

                  CL

                  146,7

                  CN

                  83,8

                  MK

                  30,8

                  NZ

                  143,9

                  US

                  218,7

                  ZA

                  120,2

                  ZZ

                  116,0

                  0808 30 90

                  AR

                  118,2

                  CL

                  160,4

                  ZA

                  113,8

                  ZM

                  112,8

                  ZZ

                  126,3

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.


title: Vykonávacie nariadenie Komisie (EÚ) č. 579/2013 zo 17. júna 2013 , ktorým sa do Registra chránených označení pôvodu a chránených zemepisných označení zapisuje názov [Pasas de Málaga (CHOP)]

text:
               21.6.2013

               SK

               Úradný vestník Európskej únie

               L 169/22

      VYKONÁVACIE NARIADENIE KOMISIE (EÚ) č. 579/2013
   zo 17. júna 2013,
   ktorým sa do Registra chránených označení pôvodu a chránených zemepisných označení zapisuje názov [Pasas de Málaga (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               Nariadením (EÚ) č. 1151/2012 sa zrušilo a nahradilo nariadenie Rady (ES) č. 510/2006 z 20. marca 2006 o ochrane zemepisných označení a označení pôvodu poľnohospodárskych výrobkov a potravín (2).

               (2)

               V súlade s článkom 6 ods. 2 nariadenia (ES) č. 510/2006 bola žiadosť Španielska o zápis názvu „Pasas de Málaga“ do registra uverejnená v Úradnom vestníku Európskej únie
                   (3).

               (3)

               Komisii nebola v súlade s článkom 7 nariadenia (ES) č. 510/2006 oznámená žiadna námietka, názov „Pasas de Málaga“ sa teda musí zapísať do registra.

               (4)

               V opise výrobku v bode 3.2 jednotného dokumentu však neboli správne odkazy na Medzinárodnú organizáciu pre vinič a víno (OIV) a jej popisný zoznam druhov hrozna a odrôd viniča. V záujme jasnosti a právnej istoty španielske orgány daný jednotný dokument v tomto bode upravili,

         PRIJALA TOTO NARIADENIE:
   Článok 1
   Názov uvedený v prílohe I k tomuto nariadeniu sa zapisuje do registra.
   Článok 2
   Aktualizovaný jednotný dokument sa uvádza v prílohe II k tomuto nariadeniu.
   Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 17. júna 2013

            Za Komisiu v mene predsedu

         Dacian CIOLOȘ

            člen Komisie

      (1)  Ú. v. EÚ L 343, 14.12.2012, s. 1.

      (2)  Ú. v. EÚ L 93, 31.3.2006, s. 12.

      (3)  Ú. v. EÚ C 175, 19.6.2012, s. 35.

      PRÍLOHA I
      Poľnohospodárske výrobky určené na ľudskú spotrebu uvedené v prílohe I k zmluve:

         Trieda 1.6.   Ovocie, zelenina a obilniny v pôvodnom stave alebo spracované

      ŠPANIELSKO
      Pasas de Málaga (CHOP)

      PRÍLOHA II

         JEDNOTNÝ DOKUMENT

      Nariadenie Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín (1)

      „PASAS DE MÁLAGA“
      ES č.: ES-PDO-0005-00849-24.01.2011

         CHZO () CHOP (X)

      1.   Názov:

      „Pasas de Málaga“
      2.   Členský štát alebo tretia krajina

      Španielsko
      3.   Opis poľnohospodárskeho výrobku alebo potraviny

      3.1.   Druh výrobku

                  Trieda 1.6.

                  Ovocie, zelenina a obilniny v pôvodnom stave alebo spracované

            3.2.   Opis výrobku, na ktorý sa vzťahuje názov uvedený v bode 1

         Definícia

      Tradičné „Pasas de Málaga“ sa získavajú sušením zrelého plodu alexandrijského muškátu, odrody viniča hroznorodého (Vitis vinifera L.), známej aj ako Moscatel Gordo alebo Moscatel de Málaga, na slnku.

         Fyzikálne vlastnosti

                  —

                  Pokiaľ ide o dĺžku a šírku bobúľ, podľa popisného zoznamu druhov hrozna a odrôd viniča vypracovaného Medzinárodnou organizáciou pre vinič a víno (OIV) sa alexandrijský muškát vyznačuje dlhými (7) a širokými (7) bobuľami, čiže sa z neho vyrábajú veľkobobuľové hrozienka.

                  —

                  Farba: jednotná purpurovočierna.

                  —

                  Tvar: okrúhly.

                  —

                  Na bobuliach môže zostať stopka, ak sa hrozno odstraňuje zo strapca ručne.

                  —

                  Šupka: v popisnom zozname OIV sa hrúbka šupky vyjadruje touto stupnicou: 1 – veľmi tenká, 3 – tenká, 5 – stredne hrubá, 7 – hrubá a 9 – veľmi hrubá. Alexandrijský muškát sa radí k stupňu 5 (stredne hrubá). Keďže bobule sa neupravujú žiadnym spôsobom, v dôsledku ktorého by sa ich šupka poškodila, hrozienka majú kožu strednej hrúbky.

         Chemické vlastnosti

      Stupeň vlhkosti musí byť menší než 35 %. Obsah cukru musí byť vyšší ako 50 % hmotnosti.

                  —

                  Kyslosť: od 1,2 do 1,7 % vyjadrená ako kyselina vínna.

                  —

                  pH: od 3,5 do 4,5.

                  —

                  Vo vode rozpustné tuhé látky: viac ako 65 ° Brixa.

         Organoleptické vlastnosti

                  —

                  Hrozienka si zachovávajú charakteristickú muškátovú chuť hrozna, z ktorého sa vyrábajú: v popisnom zozname OIV sa charakteristika „osobitná chuť“ vyjadruje touto stupnicou: 1 – žiadna, 2 – muškátová, 3 – pižmová, 4 – bylinná, 5 – iná chuť. Alexandrijský muškát sa zatrieďuje do kategórie 2, práve táto odroda muškátu predstavuje referenciu OIV pre túto kategóriu.

                  —

                  Muškátová chuť sa zvýrazní vďaka intenzívnej retronazálnej vôni, v ktorej vynikajú tieto terpenoly: a-terpineol (aromatické byliny), linalol (ruža), geraniol (pelargónia) a b-citronelol (citrusy).

                  —

                  Uvedená miera kyslosti podporuje vytvorenie osobitnej vyváženosti sladko-kyslej chuti.

                  —

                  Vďaka strednej veľkosti, ako aj stupňu vlhkosti a hodnote stupňov Brixa sú hrozienka elastické a pružné, dužinaté a v ústach zanechávajú šťavnatý dojem. Tieto dotykové vnemy sa vôbec nepodobajú vnemom, ktoré často zanecháva suché a nepružné sušené ovocie.

            3.3.   Suroviny (len pri spracovaných výrobkoch)

      Zrelé plody alexandrijského muškátu, odrody viniča hroznorodého (Vitis vinifera L.), známe aj ako Moscatel Gordo alebo Moscatel de Málaga.
      3.4.   Krmivo (len pri výrobkoch živočíšneho pôvodu)

      Neuplatňuje sa.
      3.5.   Špecifické kroky výroby, ktoré sa musia uskutočniť v označenej zemepisnej oblasti

      Výroba a balenie sa musia uskutočňovať v zemepisnej oblasti vymedzenej v bode 4.
      Výroba sa začína zberom zdravého hrozna, ktorý sa nikdy neuskutočňuje pred fenologickým štádiom zrenia (Baggiolini, 1952). Nezberajú sa plody, ktoré sú porušené alebo boli poškodené chorobou či spadli na zem pred zberom úrody.
      Ďalším krokom je sušenie hrozna, strapce sa pritom priamo vystavujú slnku, nesmú sa sušiť umelo. Sušenie je manuálna práca, ktorá sa denne sleduje. Každý deň vinohradník obracia strapce hrozna, ktoré sú rozložené tak, aby sa vysušili rovnomerne na oboch stranách.
      Keď sa strapce hrozna vysušia, bobule sa odstránia postupom známym ako „picado“. Tento postup sa vykonáva ručne pomocou nožníc, ktorých veľkosť a tvar sú osobitne prispôsobené tak, aby nemali nepriaznivý vplyv na kvalitu ovocia odstraňovaného z vysušených strapcov, alebo strojovo v továrňach.
      Po získaní hrozienok, bez stopiek alebo ešte v strapci, spracovateľský postup v podniku na výrobu hrozienok pokračuje a predtým, ako sa zabalené hrozienka uvedú na trh, sa musia vykonať tieto úlohy:

                  —

                  príjem a odber hrozienok od vinohradníkov,

                  —

                  hrozienka sa odstránia zo strapcov, pokiaľ tak už nevykonal vinohradník,

                  —

                  roztriedia sa podľa priemernej veľkosti ovocia meranej počtom hrozienok na 100 gramov,

                  —

                  príprava na balenie: t. j. zostavenie predajných jednotiek na základe výrobkov, ktoré už boli zatriedené a uskladnené, pričom hrozienok vždy musí byť menej než 80 na 100 gramov čistej váhy,

                  —

                  balenie: ručne alebo mechanicky. Ide o konečné štádium výroby, ktoré zohráva zásadnú úlohu pri ochrane kvalitatívnych vlastností hrozienok s označením. Jediným spôsobom, ako zachovať delikátnu vyváženosť vlhkosti, veľmi dôležitú vlastnosť výrobku, je jeho izolácia od okolia v čistom a hermeticky uzavretom balení.

            3.6.   Špecifické pravidlá krájania, strúhania, balenia atď.

      Neuplatňuje sa.
      3.7.   Špecifické pravidlá označovania

      Na balení sa musia okrem chráneného označenia pôvodu uviesť tieto informácie:

                  —

                  obchodný názov výrobku: názov „Pasas de Málaga“ sa musí zreteľne uviesť spolu so slovami „Denominación de Origen“ (označenie pôvodu) bezprostredne pod názvom,

                  —

                  čisté množstvo vyjadrené v kilogramoch (kg) alebo gramoch g),

                  —

                  doba minimálnej trvanlivosti,

                  —

                  názov, obchodné meno alebo označenie výrobcu alebo baliarne a v každom prípade adresa ich sídla,

                  —

                  šarža.

            Názov, pod ktorým sa výrobok predáva, čistá hmotnosť a dátum spotreby sa musia uviesť v rovnakom zornom poli.
      Vo všetkých prípadoch musia byť povinné označenia zrozumiteľné, zreteľne umiestnené a ľahko viditeľné, jasne čitateľné a nezmazateľné. Nesmú byť žiadnym spôsobom skryté, nezreteľné ani prerušené iným textom alebo obrazovým označením.
      Na všetkých obaloch musí byť etiketa s logom označenia pôvodu a slovami „Denominación de Origen Protegida“ (chránené označenie pôvodu) a „Pasas de Málaga“, ako aj jedinečný kód pre každú predajnú jednotku.
      4.   Stručné vymedzenie zemepisnej oblasti

      POLOHA
      KRAJINA: ŠPANIELSKO
      AUTONÓMNE SPOLOČENSTVO: ANDALÚZIA
      PROVINCIA: MALAGA
      V provincii Malaga sa vinohradnícke oblasti rozprestierajú na všetkých štyroch svetových stranách. V dvoch z týchto oblastí sa hrozno tradične pestuje v prevažnej miere na výrobu hrozienok. Najväčšou z nich je prírodná oblasť Axarquía vo východnej časti provincie Malaga východne od hlavného mesta. Druhá oblasť sa nachádza v najzápadnejšej časti pobrežia Malagy. Vymedzená zemepisná oblasť CHOP zahŕňa tieto obce:
      OBCE:

                  AXARQUÍA

                  Alcaucín

                  Alfarnate

                  Alfarnatejo

                  Algarrobo

                  Almáchar

                  Árchez

                  Arenas

                  Benamargosa

                  Benamocarra

                  El Borge

                  Canillas de Acietuno

                  Canillas de Albaida

                  Colmenar

                  Comares

                  Cómpeta

                  Cútar

                  Frigiliana

                  Iznate

                  Macharaviaya

                  Málaga

                  Moclinejo

                  Nerja

                  Periana

                  Rincón de la Victoria

                  Riogordo

                  Salares

                  Sayalonga

                  Sedella

                  Torrox

                  Totalán

                  Vélez Málaga

                  Viñuela

                  OBLASŤ MANILVA

                  Casares

                  Manilva

                  Estepona

            5.   Súvislosť so zemepisnou oblasťou

      5.1.   Špecifickosť zemepisnej oblasti

      Už od dávnych čias až po dnešok možno sledovať odkazy na pestovanie viniča vo vymedzenej zemepisnej oblasti. Už Plínius Starší (1. st.) vo svojom diele Dejiny prírody uviedol skutočnosť, že v Malage sú vinohrady. Počas vládnutia dynastie Nasrovcov (13. – 15. st.) sa podporovala poľnohospodárska výroba, najmä pestovanie viniča na výrobu hrozienok. Pestovanie viniča prekvitalo do konca 19. storočia, keď v dôsledku nepriaznivých okolností súvisiacich s obchodnými faktormi a s ochoreniami rastlín, najmä fyloxérou (Viteus vitifoliae, Fitch), toto odvetvie zaniklo. Dnešné vinohrady sú preto rozptýlené na celom území provincie. V dvoch z týchto oblastí sa hrozno tradične pestuje v prevažnej miere na výrobu hrozienok. Tieto dve výrobné oblasti sú v južnej časti provincie, hraničia s pobrežím Stredozemného mora a vyznačujú sa teda subtropickým stredomorským podnebím. Výrazná členitosť terénu je všeobecnou vlastnosťou provincie Malaga. Hoci vinice určené na výrobu hrozienok už nezaberajú toľko pôdy ako pred nákazou fyloxérou, vinohradníctvo má doteraz dôležitú hospodársku a sociálno-kultúrnu úlohu vo veľkej časti provincie. Zaoberá sa ním viac ako 1 800 poľnohospodárov vo vyše 35 obciach na ploche s rozlohou 2 200 ha.
      Vlastnosti finálneho výrobku s označením „Pasas de Málaga“ do veľkej miery ovplyvňuje prírodné prostredie. Jedným z charakteristických znakov danej zemepisnej oblasti je značná členitosť terénu. Krajinu tvorí reťaz pohorí a údolí so sklonom vyše 30 %. Územie s vysokohorským pásmom na severe, ktoré na juhu hraničí so Stredozemným morom, je sledom kaňonov a riečísk tvoriacich veľmi svojráznu krajinu so strmými svahmi, takže celá Axarquía je ako úbočie zvažujúce sa do mora. V oblasti Manilva, kde sa pestuje vinič v blízkosti mora, je reliéf miernejší ako v Axarquíi.
      Pôda je prevažne bridlicová, chudobná, plytká s nízkou retenčnou kapacitou. Podnebie je subtropické stredomorské s miernymi zimnými teplotami, so suchými letami, s malým množstvom zrážok a vysokou mierou slnečného svitu (v priemere 2 974 hodín v poslednom desaťročí).
      5.2.   Špecifickosť výrobku

      Jednou z najoceňovanejších a typických vlastností „Pasas de Málaga“ je ich veľkosť. Považujú sa za veľké, jednoznačne väčšie než iné výrobky rovnakého druhu, napríklad sultánky, korintky a kalifornské hrozienka Thompson Seedless.
      Hrozienka si zachovávajú charakteristickú muškátovú chuť hrozna, z ktorého sa vyrábajú, a práve táto odroda muškátu predstavuje referenciu OIV pre jednu z kategórií „osobitná chuť“.
      5.3.   Príčinná súvislosť medzi zemepisnou oblasťou a akosťou alebo typickou vlastnosťou výrobku (CHOP), alebo špecifickou akosťou, povesťou alebo inou typickou vlastnosťou výrobku (CHZO)

      Súvislosť medzi zemepisnou oblasťou a špecifickou kvalitou výrobku sa priamo odvodzuje od podmienok, v ktorých sa hrozienka vyrábajú. Orografické členenie uľahčuje prirodzené vystavenie strapcov hrozna slnku pri sušení: touto metódou sušenia sa zachováva kvalita šupky a zvýrazňuje sa muškátová chuť koncentráciou aróm. Horúce, suché počasie v čase zberu úrody je vhodné na zrenie bobúľ a akumuláciu sušiny a cukrov, čo je dôležité pre úspešné sušenie a umožňuje, aby si dužina zachovala charakteristickú šťavnatosť a pružnosť. Pretože slnečný svit v danej oblasti umožňuje, že strapce sú pri sušení vystavené slnku počas krátkych období, hrozienka si zachovávajú kyslosť hrozna.
      Podmienky na pestovanie sú náročné, a tak sa časom stal hlavnou pestovanou odrodou alexandrijský muškát, keďže sa dokázal najlepšie prispôsobiť tomuto osobitnému prostrediu. Odroda má genetický potenciál na osobitné vlastnosti, pokiaľ ide o veľkosť plodov, konzistenciu šupky, vlastnosti dužiny, muškátové arómy a vysoký podiel nerozpustných tuhých látok (vlákniny), ktoré sú prevažne v kôstkach.
      Vďaka zložitému terénu sa výroba hrozienok stala remeslom, pri ktorom sa také úlohy, ako je zber úrody, rozprestieranie strapcov hrozna na sušenie na slnku, obracanie hrozna pri tomto sušení či výber plodov, vykonávajú ručne, pričom sa kladie dôraz na kvalitu. Bobule sa zo strapcov hrozna trhajú ručne (tento postup sa označuje ako „picado“), čo je dôvodom, prečo majú hrozienka „Pasas de Málaga“ často stopku.
      Sušenie je veľmi starým, prirodzeným a remeselným spôsobom konzervácie potravín, pri ktorom sa predchádza ich znehodnoteniu odstránením prebytočnej vody. Len vďaka skúsenostiam a poznatkom získaným v priebehu rokov je možné dosiahnuť jemnú vyváženosť vlhkosti, čo umožňuje, že sa „Pasas de Málaga“ vyznačujú oceňovanými organoleptickými vlastnosťami uvedenými v tejto špecifikácii.

         Odkaz na uverejnenie špecifikácie

      [Článok 5 ods. 7 nariadenia (ES) č. 510/2006]
      http://www.juntadeandalucia.es/agriculturaypesca/portal/export/sites/default/comun/galerias/galeriaDescargas/cap/industrias-agroalimentarias/denominacion-de-origen/Pliegos/PliegoPasas.pdf

         (1)  Nahradené nariadením Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny.


title: Vykonávacie nariadenie Komisie (EÚ) 2015/257 z  13. februára 2015 , ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Fasola Piękny Jaś z Doliny Dunajca/Fasola z Doliny Dunajca (CHOP)]

text:
               18.2.2015

               SK

               Úradný vestník Európskej únie

               L 43/10

         VYKONÁVACIE NARIADENIE KOMISIE (EÚ) 2015/257
   z 13. februára 2015,
   ktorým sa schvaľuje podstatná zmena špecifikácie názvu zapísaného do Registra chránených označení pôvodu a chránených zemepisných označení [Fasola Piękny Jaś z Doliny Dunajca/Fasola z Doliny Dunajca (CHOP)]
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1151/2012 z 21. novembra 2012 o systémoch kvality pre poľnohospodárske výrobky a potraviny (1), a najmä na jeho článok 52 ods. 2,
   keďže:

               (1)

               V súlade s článkom 53 ods. 1 prvým pododsekom nariadenia (EÚ) č. 1151/2012 Komisia preskúmala žiadosť Poľska o schválenie zmeny špecifikácie chráneného označenia pôvodu „Fasola Piękny Jaś z Doliny Dunajca“/„Fasola z Doliny Dunajca“ zapísaného do registra na základe vykonávacieho nariadenia Komisie (EÚ) č. 1073/2011 (2).

               (2)

               Vzhľadom na to, že nejde o nepodstatnú zmenu v zmysle článku 53 ods. 2 nariadenia (EÚ) č. 1151/2012, Komisia danú žiadosť o zmenu uverejnila v zmysle článku 50 ods. 2 písm. a) uvedeného nariadenia v Úradnom vestníku Európskej únie
                   (3).

               (3)

               Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, zmena špecifikácie sa musí schváliť,

         PRIJALA TOTO NARIADENIE:
   Článok 1
   Zmena špecifikácie uverejnená v Úradnom vestníku Európskej únie týkajúca sa názvu „Fasola Piękny Jaś z Doliny Dunajca“/„Fasola z Doliny Dunajca“ (CHOP) sa schvaľuje.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 13. februára 2015

            Za Komisiu

            v mene predsedu

         Phil HOGAN

            člen Komisie

      (1)  Ú. v. EÚ L 343, 14.12.2012, s. 1.

      (2)  Vykonávacie nariadenie Komisie (EÚ) č. 1073/2011 z 20. októbra 2011, ktorým sa do Registra chránených označení pôvodu a chránených zemepisných označení zapisuje názov [Fasola Piękny Jaś z Doliny Dunajca/Fasola z Doliny Dunajca (CHOP)] (Ú. v. EÚ L 278, 25.10.2011, s. 3).

      (3)  Ú. v. EÚ C 352, 7.10.2014, s. 17.


title: Vykonávacie nariadenie Komisie (EÚ) 2016/86 z 25. januára 2016, ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny

text:
               26.1.2016

               SK

               Úradný vestník Európskej únie

               L 17/12

         VYKONÁVACIE NARIADENIE KOMISIE (EÚ) 2016/86
   z 25. januára 2016,
   ktorým sa ustanovujú paušálne dovozné hodnoty na určovanie vstupných cien niektorých druhov ovocia a zeleniny
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
   so zreteľom na vykonávacie nariadenie Komisie (EÚ) č. 543/2011 zo 7. júna 2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny (2), a najmä na jeho článok 136 ods. 1,
   keďže:

               (1)

               Vykonávacím nariadením (EÚ) č. 543/2011 sa v súlade s výsledkami Uruguajského kola mnohostranných obchodných rokovaní ustanovujú kritériá, na základe ktorých Komisia stanovuje paušálne hodnoty na dovoz z tretích krajín, pokiaľ ide o výrobky a obdobia uvedené v časti A prílohy XVI k uvedenému nariadeniu.

               (2)

               Paušálne dovozné hodnoty sa vypočítajú každý pracovný deň v súlade s článkom 136 ods. 1 vykonávacieho nariadenia (EÚ) č. 543/2011, pričom sa zohľadnia premenlivé každodenné údaje. Toto nariadenie by preto malo nadobudnúť účinnosť dňom jeho uverejnenia v Úradnom vestníku Európskej únie,

         PRIJALA TOTO NARIADENIE:
   Článok 1
   Paušálne dovozné hodnoty uvedené v článku 136 vykonávacieho nariadenia (EÚ) č. 543/2011 sú stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 25. januára 2016

            Za Komisiu

            v mene predsedu

         Jerzy PLEWA

            generálny riaditeľ pre poľnohospodárstvo a rozvoj vidieka

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 157, 15.6.2011, s. 1.

      PRÍLOHA

         Paušálne dovozné hodnoty na určovanie vstupných cien niektorých druhov ovocia a zeleniny

                  (EUR/100 kg)

                  Číselný znak KN

                  Kód tretej krajiny (1)

                  Paušálna dovozná hodnota

                  0702 00 00

                  IL

                  236,2

                  MA

                  76,9

                  TN

                  100,7

                  TR

                  92,5

                  ZZ

                  126,6

                  0707 00 05

                  MA

                  85,9

                  TR

                  157,1

                  ZZ

                  121,5

                  0709 93 10

                  MA

                  48,1

                  TR

                  149,2

                  ZZ

                  98,7

                  0805 10 20

                  EG

                  49,2

                  MA

                  62,8

                  TN

                  62,0

                  TR

                  65,1

                  ZZ

                  59,8

                  0805 20 10

                  IL

                  147,6

                  MA

                  81,7

                  ZZ

                  114,7

                  0805 20 30, 0805 20 50, 0805 20 70, 0805 20 90

                  IL

                  126,0

                  JM

                  160,3

                  MA

                  82,8

                  TR

                  79,4

                  ZZ

                  112,1

                  0805 50 10

                  TR

                  97,9

                  ZZ

                  97,9

                  0808 10 80

                  CL

                  87,5

                  US

                  130,3

                  ZZ

                  108,9

                  0808 30 90

                  CN

                  49,1

                  TR

                  82,0

                  ZZ

                  65,6

         (1)  Nomenklatúra krajín stanovená nariadením Komisie (EÚ) č. 1106/2012 z 27. novembra 2012, ktorým sa vykonáva nariadenie Európskeho parlamentu a Rady (ES) č. 471/2009 o štatistike Spoločenstva o zahraničnom obchode s nečlenskými krajinami, pokiaľ ide o aktualizáciu nomenklatúry krajín a území (Ú. v. EÚ L 328, 28.11.2012, s. 7). Kód „ZZ“ znamená „iného pôvodu“.